Man vas ná hy teen meer as 200 km/h jaagArgieffoto (Foto: geralt, Pixabay) ŉ 31-jarige man van Richardsbaai is Dinsdag in hegtenis geneem nadat hy gevang is waar hy 235 km/h op die N2-snelweg in KwaZulu-Natal met ŉ Golf GTI gejaag het. Volgens Robert McKenzie, woordvoerder van die provinsie se nooddienste, is die man omstreeks 17:00 deur die Gingindlovu-verkeerspolisie naby Mtunzini, sowat 30 km suid van Richardsbaai, aangekeer. “Hy is aangekla van roekelose en nalatige bestuur en dat hy die spoedbeperking op ŉ nasionale snelweg oorskry het,” het McKenzie gesê. Die man moet Woensdag in die Mtunzini-landdroshof verskyn.